Boererate.com: Oudste praktiserende oor- neus- en keelspesialis se raad vir n goeie lewe
Oudste praktiserende oor- neus- en keelspesialis se raad vir n goeie lewe
Dr. John Callaghan, bekende oor- neus- en keelspesialis van Pretoria, het onlangs sy negentigste verjaardag gevier, in sy spreekkamer by sy praktyk waar hy nog daagliks praktiseer. En nee, hy is nie te oud nie, inteendeel, hy is vlymskerp. Hy sukkel bietjie om te onthou watter kleur sy hare was voordat dit grys geword het, maar onthou elke detail van ‘n onlangse operasie waar hulle vir ‘n pasiënt ‘n nuwe stemband gebou het. “Sy kon glad nie praat nie en nie meer haar beroep beofen nie. Dit was vir my baie mooi dat ons haar kon help.”
En dit is presies hoekom hy hoop om nog vir baie jare te doen wat hy geniet. “Dit gee my soveel plesier om mense te opereer en te help en ‘n verskil te maak. Dis ‘n geweldige voorreg om te werk. Aftree is net ‘n mors van tyd. Wie wil dit nou doen?”